Şengay

Şengay (be Çinki: 上海, be İngılızki: Shanghai) yew bacarê Çiniyo. Şengay mıntıqa ra rocvetışê dewleta Çini dero. Rocvetışê Şengay dı Okyanuso Pasifik esto. Nıka Shanghai bacarê tewr gırdê Çiniyo.

 Tarix 
Ewelan ra Şengay yew bacaro qıc bi, iqtısadê xo endustriyê mase sero bi. Feqet seserra 19. ra têpiya, Şengay biyo yew bacarê limani. Semedê Royê Yangtzey ra, limanê bacarê Şengay biyo zaf muhim u merdumanê Ewropayıcan Şengay sera Çin dı ticaret kerd. Waxtê serranê 1830an dı Britanya Şengay işğal kerd. Hıkmatê Çini Şengay ticaretê beynelmineli rê kerd a. Dıme ra Britanya eskerê xo ant. Waxtê işğalê Japonya (1894 - 1895) dı, merdumanê Japonıcan, Şengay dı fabriqayê sıfteyêni vıraşti. Feqet waxtê Herbê Dınyayê Dıyine dı, Japonya Şengay reyêna işğal kerd. Serra 1949i dı, komunizm ame Şengay u şirketê Şengay şiy hetê Hong Kongi. Feqet ewro ekonomiyê Çini zaf biyo quwetın u zaf ravêr şiyo ke, Şengay zaf biyo gırd u ravêr şiyo.

 İklım u nıfus 
Hewayê Şengay zaf vuriyeno. Waxtê zımıstani Şengay zaf serdıno. Waxtê amnani Şengay zaf germıno. Payizi zaf sıliye (varan) varena. Sistemê transportê Şengay zaf hewlo; persıka (problema) dı gırdı çiniya. Ewro nıfusê Şengay 16.7 milyono. Her serrı, nıfusê Şengay beno gırd, zêdiyeno. Semedo ke nıfus beno gırd, hukmatê Çini zaf bananê berzan vırazeno.

 İqtısad 
Nıka bacarê Şengay sermerkezê iqtısadê Çin u dınyayo. Limanê Şengayi dınya dı limano tewr hewl, muhim u gırdo hirêyino (3). Şengay dı banê berzi zafê. Şengay paytextê borsayo u biyo bacarê dewizi. Feqet ekonomiyê xo, bınê tesirê Ğerbi dı mendo.

 Sûkê bıray 


 Çımey 
 Webpelga Belediyaya Şengay 

Kategoriye:Teslağê Cumhuriyetê Şariê Çini
Kategoriye:Sûkê Cumhuriyetê Şariê Çini
Kategoriye:Şengay